Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Shalom sõbrad! Õnnistan teid Jeesuse nimel!
Oleme taas koos ja tänan Jumalat selle eest,
et võin õpetada teile Jumala Sõna.
See on aasta 2013 esimene saade.
Õnnistagu teid tänavu Aabrahami, Iisaki ja Jaakobi Jumal,
meie Issanda Jeesuse Kristuse Isa, Jeesuse nimel!
Tahan täna rääkida usust ja tõotatud maast.
Mida tõotatud maa meile tähendab?
Iisraeli rahvas teadis täpselt, mis on tõotatud maa.
Kuid mis on selle tähendus meile, kes usume Jeesusesse?
See tähendab meie kutsumust ja meie tulevikku.
Prohvet Jeremija ütleb, et meil on tulevik ja lootus.
Peame jätkama oma teed ja tegutsema usus.
Iisraeli rahvas ei jõudnud tõotatud maale.
Sinna pääses vaid kaks meest tollest sugupõlvest -
Joosua Nuuni poeg ja Kaaleb.
Miks see Iisraeli rahvaga juhtus?
Kiri heebrealastele 4:2 ütleb, et hea sõnum ei imbunud usus neisse,
kes seda kuulsid.
Nad kuulsid Jumala Sõna, kuid ei võtnud seda usus vastu.
See ei imbunud usus neisse. Heebrealaste 4:2 -
"Meile on kuulutatud evangeeliumi nõnda nagu neilegi,
kuid kuuldud sõnast ei olnud neil kasu,
sest see ei talletunud usu läbi kuulajaisse."
Kui kuuleme Jumala tõotust oma tuleviku ja elu kohta,
peame selle usus vastu võtma.
Me ei saa vaadata oma olukordi ja probleeme, vaid Jumala Sõna.
Tuld Siionist
Mis takistab meil tõotatud maale pääsemast?
Meie mäss, nurisemine, meie käitumine.
Vaatame 4. Moosese 14. peatükki.
13. peatükis saatis Mooses tõotatud maale 12 maakuulajat.
Nad naasid ja tõid kaasa tõotatud maa, Kaanani, vilju.
Nad ütlesid, et see on hea maa, kus voolab piima ja mett,
kuid 10 neist ütlesid, et see on maa, mis neelab alla oma asukad.
13. peatükk räägib, et nad jätsid maast halva mulje.
Nad nurisesid nii palju, et see viis mässuni.
Kallid sõbrad, kui teil on kaebusi, tegelege nendega,
või te hakkate mässama Jumala Sõna vastu.
Kui hakkame vastu Jumala Sõnale, ei pääse me tõotatud maale,
ja Jumala poolt meile antud tõotused ei teostu.
Seepärast ütles Jeesus: "Saage kui lapsed."
Peame võtma vastu kõik, mida Jumal ütleb, nagu lapsed.
4. Moosese 14:1 -
"Siis terve kogudus tõstis valjusti häält ja rahvas nuttis sel ööl."
Nad polnud veel maale jõudnudki.
Nad ei olnud sõdinud ega midagi teinud.
Kuid juba nutsid nad selle pärast, mida polnud veel juhtunudki.
13. peatükis ütlesid nad:
"Me nägime seal hiiglasi, Anaki poegi hiiglaste soost:
me olime iseendi silmis nagu rohutirtsud
ja samasugused olime meie ka nende silmis.”
Nad rääkisid seda, mida nägid.
Küsimus on selline: kui Jumal räägib, siis mida räägite teie?
Kui Jumal tõotab teile midagi, ja Püha Vaim räägib teiega,
või kuulete pastorilt või prohvetilt, või mina räägin teile midagi,
mida te seejärel räägite?
Kas räägite oma olukordadest, või sellest, mida Jumal ütleb?
Kui räägite oma asjaoludest, siis teie olukord ei muutu.
Peate andma Jumalale oma südame, mõtted ja keele,
et räägiksite seda, mida Jumala Sõna räägib.
Maakuulajad rääkisid tõtt: nad rääkisid seda, mida nägid.
Jumala silmis oli see siiski mäss.
Kui räägid, mida näed, mitte seda, mida Jumal räägib,
ei räägi sa alandlikkuses ja usus.
Olukordadele keskendumine räägib tihti usu puudumisest.
Usk on see, et räägid seda, mida Jumal räägib,
kuigi see oleks vastuolus sellega, mida näed.
Muidugi on meie ümber konkreetse maailma reaalsused.
Sul võib olla probleeme ja sind võidakse rünnata.
Võib-olla pead võitlema lihaga,
ja su olukorrad on liiga rasked.
Kuid ma räägin Jumala Sõnast, mis võidab alati.
See on alati tõsi ega muutu iga päev.
See on alati tõde ja see aitab meid alati.
See viib meid tõotatud maale.
Enne pääsu tõotatud maale - meie tõotustesse, kutsumusse,
piima ja mee maale - peama mõistma seda:
Jumal juba saatis oma Sõna. Tõotatud maa on valmis.
Nüüd on Sõna tulnud meie juurde meid ette valmistama.
Sõna tahab tulla meie südameisse ja purustada mõistuse kindlustused,
ning anda meile tõelisemaid ja jumalikumaid mõtteid.
Siis võime mõelda ja rääkida nii nagu Jumal mõtleb ja räägib.
Vennad ja õed, just seda me vajamegi.
Vaid nii võime võita oma liha ja pääseda tõotatud maale.
Au Kuninga kogudus
Nad nutsid juba enne, kui midagi juhtuski,
enne tõotatud maale saabumist.
Nad mässasid Moosese ja Aaroni vastu.
4. Moosese 14:2 -
Kõik Iisraeli lapsed nurisesid Moosese ja Aaroni vastu
ja terve kogudus ütles neile: Oleksime ometi surnud Egiptusemaal
või siin kõrbes! Oleksime ometi surnud!"
Nad olid lahkunud Egiptusest, kuid Egiptus polnud lahkunud neist.
Maailm peab meist kaduma, et me ei mõtleks maailma moodi.
Johannes ütles, et kui keegi armastab maailma,
siis pole temas Isa armastust.
Kui maailma naudingud täidavad meie hinged, mõtted ja suud,
on see meie usule takistuseks.
Kui inimesed ei usu seda, mida Jumal räägib,
ega räägi seda, naasevad nad alati Egiptusesse.
Nad ütlevad: "Kui oleksime vaid surnud Egiptuses!
Miks nad meid sinna surema viivad?"
Jumal ei vii meid surma, Temas ei ole surma.
Ta on valgus ja elu. Jeesuse nimel.
4. Moosese 14:3 - "Miks Issand viib meid sellele maale,
kus me langeme mõõga läbi ja meie naised ja lapsed jäävad saagiks?
Kas meil ei oleks parem minna tagasi Egiptusesse?”
Nad mässasid juba Iisraeli Jumala vastu.
Nad ütlevad, et oleks parem Egiptusse naasta.
Nad olid orjad Egiptuses, ja neil oli endiselt orjuse meelsus.
Jumala Sõna aitab meid Püha Vaimu abil.
Jumala Sõna, mis on võitud Püha Vaimuga,
aitab meil murda oma meeltes orjuse
ja uuendab meie meeled Jeesuse Kristuse nimel.
Jumala Sõna on Püha Vaimu relv kindlustuste murdmiseks.
Nad olid olnud orjad, kuid nüüd peaksid nad Jumala moodi mõtlema.
Meil on uus leping ja me usume Jeesusesse.
Oleme Jumala lapsed.
Peame mõtlema Jumala Sõna järgi, mitte maailma normide järgi.
Oleme püha preesterkond.
Kui Jumal räägib, pole vahet, mis tunne meil on,
ja millised on meie olukorrad, Jumala Sõna on tõde.
Alati ja igal pool.
Ma ei tea, mida Jumal on teile öelnud,
kuid peate küsima ja paluma Jumalalt juhtimist.
Kui Ta on teile rääkinud midagi teie saatuse, pere,
kutsumuse või tuleviku kohta, siis see on tõde.
Tehke selgeks, kas see on Jumalast, ja kui on, püsige selles.
Palvetage seda ja kuulutage seda, ja see toob tulemusi.
Jumala Sõna kuulutamine toob tulemusi.
Õpetussõnades öeldakse, et täidame oma elud sellega,
mida räägime.
Täidame oma keskkonna sellega, mida räägime.
Kui räägime seda, mis on meie olukordades tõde,
on see küll tõde, kuid see ei muuda meie keskkonda, olukordi ega meid.
Aga kui räägime tõde ...
"Te tunnetate tõe ja tõde teeb teid vabaks."
Jumala Sõna on tõde.
4. Moosese 14:4 - Ja nad ütlesid üksteisele:
Valigem pealik ja mingem tagasi Egiptusesse!”
Siis Mooses ja Aaron heitsid silmili maha
kogu Iisraeli laste kokkutulnud koguduse ees,
Joosua, Nuuni poeg, ja Kaaleb, Jefunne poeg, maakuulajate hulgast
aga käristasid oma riided lõhki ..."
Ka Joosua ja Kaaleb olid 12 maakuulaja seas.
Nende seas olid Kaaleb ja Joosua ning veel kümme,
üks igast sugukonnast.
Joosua ja Kaaleb nägid sama, mida teisedki.
Nemadki nägid, et seal oli hiiglasi.
Siiski ei rääkinud nad seda, kuna neil oli suhe Jumalaga.
Nad uskusid Jumala Sõna.
Huvitav on see, et sellest sugupõlvest pääsesid
vaid need kaks tõotatud maale. Kõik ülejäänud surid kõrbes.
Me ei taha surra kõrbes, vaid jõuda tõotatud maale.
See on meie tulevik ja õigupoolest ka meie olevik.
Me ehk pole veel seal, kuid kuulutame seda,
ja usume, et see on juba sündinud.
Jumala juures on see juba toimunud,
ja sel juhul on see sündinud juba ka mulle.
See sündis juba enne maailma rajamist.
Kui aeg täitub, see tuleb ja teostub meie elus,
vastavalt sellele, mida Jumal on meile öelnud.
Seiske kaljul, kuulutage seda ja uskuge seda.
Ära kahtle selles!
Tuld Siionist
4. Moosese 14:7 - "...ja rääkisid kogu Iisraeli laste kogudusele, öeldes:
Maa, mille me läbi käisime, et seda uurida, on väga hea maa."
Teised ütlesid, et see maa neelab oma elanikud alla,
ja nemad ütlesid, et see on ülihea maa.
Ühed rääkisid seda, mida nägid, ja mis oli tõde,
ja teised sellest tõest, mida Jumal oli tõotanud.
Kas näete erinevust? Milline oli tagajärg?
Ühed rääkisid hiiglastest, teised Jumala tõotustest.
Ja mis oli tagajärjeks? Ühed surid kõrbes,
ja teised pääsesid tõotatud maale ning vallutasid selle.
Minagi tahan rääkida sellest, mida kuulen Jumalalt,
mitte oma olukordadest, tingimustest, tunnetest ja valudest.
"Tema vermete läbi on meile tervis tulnud."
Pääseme tõotatud maale, vallutame selle,
ja saame kõik, mis Jumal on meile valmistanud
Jeesuse surma ja ülestõusmise läbi.
Ta andis meile pärandi. Võtan selle vastu ja kuulutan seda,
ning tean, et Jumala Sõna on tõde,
ja sellest rääkimine toob tulemusi.
Kui räägid Jumala Sõna, saad tulemusi, õnnistad Jumala nime
ning tunnistad Jumala suuri tegusid ja seda,
et Jeesus elab ning on Iisraeli ja kogu maailma kuningas.
Vaatame, mis edasi sai. 4. Moosese 14:8 -
"Kui Issandal on meist hea meel, siis ta viib meid sellele maale,"
ütlesid Kaaleb ja Joosua,
"ja annab selle meile, maa, mis piima ja mett voolab.
Ärge ainult pange vastu Issandale ja ärge kartke maa rahvast,
sest nad on meile parajaks palaks:
nende kaitsja on nad maha jätnud,
aga Issand on meiega!"
Need kaks meest ütlesid: "Ärge kartke neid!”
Kui mõtleme nagu orjad, siis kardame.
Kui mõtleme nagu Jumala lapsed, oleme julged.
Paulus teadis, et Timoteusel saab olema raskusi,
vaime ja inimesi, raskeid tingimusi,
ning ta meenutas Timoteusele: "Jumal pole andnud meile arguse vaimu,
vaid väe, armastuse ja mõistliku meele vaimu."
Oleme saanud Jumalalt uuendatud meele.
Me ei karda, kuna me pole enam orjad.
Paasapühal laulab Iisraeli rahvas:
"Olime orjad Egiptuses, kuid täna oleme vabaduse lapsed."
Jumala tõde on meid vabastanud.
Jeesus ütles juutidele, kes Temasse uskusid:
"Kui jääte minu tõtte, teeb tõde teid vabaks."
Kui jääme Jumala Sõna tõtte,
vabastab tõde meid orjusest ja orjuse mõtteviisist,
ning annab meile vabade Jumala laste mõtted.
Hakkame mõtlema teistmoodi.
Me ei näe Jumala valmistatud teed,
kui me ei mõtle Jumala Sõna kohaselt.
Kui uurime palvetades Jumala Sõna, hakkame uskuma,
Sest usk tuleb kuulmisest ja kuulmine Jumala Sõnast.
Püsime Jumala Sõnas Vaimu abil ja meie usk kasvab.
Äkitselt hakkavad meie mõtted muutuma ja meie kindlustused murduma.
Me ei mõtle enam nagu orjad, vaid nagu Jumala lapsed.
Näeme, mida Jumal on valmistanud.
Äkitselt jõuame kohale, ja ülistame Jumalat.
Kuid ülistame Jumalat juba siin, kuna teame, et jõuame sinna.
Oleme juba õigupoolest vaimus seal.
Ühel päeval oleme seal ka füüsiliselt.
Seepärast täname Jumalat Tema tõotuste eest juba nüüd.
On väga oluline uurida Jumala Sõna,
ja teha nii nagu Jumal ütleb.
Ta ütles: "Selle maa ma annan teile."
Peame siis uskuma, et saame selle maa.
Ma ei tea, mis on teie tõotatud maa.
Võib-olla on Jumal sulle öelnud,
et kogu su pere hakkab Issandat teenima.
"Mina ja minu pere teenime Issandat."
Kui nii on kirjutatud, siis kuulutan seda iga päev.
Mina, mu naine ja lapsed, samuti mu vennad ja õed,
vanemad ja kõik teised teenivad Issandat, Jeesuse nimel.
Kui oled haige, ja Jumal on andnud sulle sõna,
nagu näiteks "Ta läkitas oma sõna, ja tervendas nad,"
või "Tema vermete läbi on meile tervis tulnud,"
siis püsi selles, sest oled juba tervendatud.
Võib-olla on sul abielu- või pereprobleeme,
ja Jumal on andnud sulle sõna, siis püsi selles ja kuuluta seda.
Võib-olla on see seotud vaimse kutsumisega.
Sul võib olla kutsumus või vaimulikke ande.
Püsi selles, mida Jumal on öelnud.
Samas pead sa olema Jumalale kuulekas.
Peame tegema seda, mida Jumal ütleb.
Me mitte ainult ei kuuluta seda, vaid elame selle järgi.
Vaimumaailm reageerib nii meie sõnadele kui tegudele.
"Usk ilma tegudeta on surnud, nii nagu ihu ilma hingeta."
Kui teie teod ei ühti sõnadega,
pole neist mingit kasu.
Me mitte ainult ei räägi tõest, vaid elame selle järgi.
Au Kuninga kogudus
Tahan teie eest palvetada.
Tean, et osa teist on raskes olukorras.
Tänapäeval ei ole lihtne elada siin maailmas ja jääda pühaks.
Siiski on see Jumala tahe.
Usk kuulub pühaduse, armastuse ja lootuse juurde.
Usk sisaldub Jumala Sõnas, see pole eraldiseisev osa.
Usk on lahutamatu osa Jumala Sõnast.
Tahan palvetada teie eest, et Jumal annaks teile jõudu
seista vastu kõigile olukordadele, tingimustele ja halbadele tunnetele,
ning püsida tões, kuulutada seda ja elada selle järgi.
Meie Isa, kes sa oled taevas, tänu Sinu Sõna eest, mis on tõde.
Sina oled ustav. Palvetan iga vaataja eest.
Palvetan ka nende perede eest.
Aitäh Issand, et Sina annad tuleviku ja lootuse igaühele,
kes kuulutab usus Jeesuse nime.
Aitäh, Isa, et igal Jumala lapsel on tulevik.
Õnnistan igaüht, kes seda saadet vaatab.
Issanda õnnistus teeb rikkaks, oma vaev ei lisa sellele midagi.
Isa, anna neile jõudu uskuda ja kuulutada Sinu Sõna
ning elada Sinu Sõna järgi ja näha tulevikku nagu Jeremija,
kui panid oma Sõna tema suhu.
Õnnistan oma vendi-õdesid Jeesuse Kristuse nimel,
ning kõiki meie sõpru ja meie töö toetajaid.
Isa, õnnista neid Jeesuse nimel.
Aita neid kõigis nende olukordades.
Täida nad Püha Vaimu ja tulega.
Isa, ma palun õdede eest. Tervenda nad!
"Ta saatis oma sõna ja tervendas nad."
Tema haavade läbi on neile tervis tulnud.
Palvetan vaimset vabanemist kõigist kurjadest vaimudest
Jeesuse Kristuse nimel. Kuulutan Jumala võitu!
Kuulutan 2013. aasta võidu aastaks!
Meie Issanda Jeesuse Kristuse nimel. Aamen.
Vennad ja õed, Aabrahami, Iisaki ja Jaakobi Jumal,
Iisraeli Jumal, meie Issanda Jeesuse Isa, kes on taevas,
õnnistagu teid ja andku teile Püha Vaimu väge,
Jumala Vaimu võidmist,
et püsiksite usus elavasse Jumalasse.
Jeesus ütles: "Hoidke kinni usust Jumalasse."
Õnnistan teid Jeruusalemmast meie Issanda Jeesuse nimel!
Loodetavasti kohtume taas. Shalom!
Ülal on meie kontaktandmed Iisraelis, kui keegi tahab toetada meie tööd.
Tõlge: Monika Jaaguri